
Compartiment Juridic, Resurse Umane 				DIRECTOR
   PEȘTEȘI ADRIANA – VERSAVIA 

A N U N Ț
Centrul de Abilitare și Reabilitare pentru Persoanele Adulte cu Dizabilități „CANAAN” cu sediul în Șercaia, Str. Părăului, nr. 169, jud. Brașov, organizează concurs pentru ocuparea unor funcții contractual vacante în conformitate cu prevederile H.G. nr. 1336/ 28.10.2022, respectând prevederile OUG 34/2023, după cum urmează:

DENUMIREA POSTURILOR :  
· 1 POST VACANT PSIHOPEDAGOG  II – perioadă nedeterminată
· 1 POST VACANT LOGOPED DEBUTANT - perioadă nedeterminată
· 1 POST VACANT INSTRUCTOR EDUCAȚIE PRINCIPAL – perioada nedeterminată
· 1 POST VACANT DE PEDAGOG DE RECUPERARE  - perioadă determinată (până la revenirea titularului postului aflat in concediu creștere copil)
· 1 POST VACANT INFIRMIER – perioada nedeterminată
· 1 POST VACANT INFIRMIER- perioadă determinată (până la revenirea titularului postului aflat in concediu creștere copil)


Condiţiile generale de participare sunt cele prevăzute de art. 15 la H.G. nr. 1336/ 28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.
Pentru a ocupa un post contractual vacant  candidaţii trebuie să îndeplinească următoarele condiţii generale, conform art. 15  al Regulamentului-cadru aprobat prin Hotărârea Guvernului nr. 1336/ 28.10.2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Principalele cerințe ale posturilor 
       Atribuţiile postului vacant de PSIHOPEDAGOG PRINCIPAL
1. Elaborează evaluări și profile psihopedagogice ale beneficiarilor. 
2. Întocmește, implementează și monitorizează Planul de Intervenție Personalizat (PIP). 
3. Desfășoară activități de abilitare, reabilitare, recuperare și stimulare cognitivă. 
4. Dezvoltă autonomia personală, comunicarea și abilitățile sociale ale beneficiarilor. 
5. Aplică metode și strategii psihopedagogice adaptate nevoilor individuale. 
6. Participă la evaluarea periodică a beneficiarilor și monitorizează progresul acestora. 
7. Întocmește și actualizează documentația de specialitate, rapoarte și fișe de monitorizare. 
8. Colaborează cu echipa multidisciplinară pentru elaborarea și revizuirea planurilor de intervenție. 
9. Oferă îndrumare beneficiarilor, reprezentanților legali și personalului implicat în îngrijire. 
10. Formulează propuneri privind includerea, modificarea sau încetarea programelor de intervenție și recuperare. 
11. Întocmește rapoarte și documente solicitate de autoritățile competente privind evaluarea beneficiarilor. 
12. Elaborează planificarea activităților individuale și de grup și urmărește realizarea obiectivelor stabilite.

Atribuţiile postului vacant de LOGOPED DEBUTANT 
1. Realizează activităţi de abilitare şi reabilitare cu beneficiarii centrului;
2. Participă la evaluarea beneficiarilor şi consemnează  rezultatele in Fişa de evaluare;
3. Elaborează şi revizuieşte  împreună cu echipa multidiscipinară Planul Personalizat al beneficiarilor;
4. Administrează corect probele si testele (audiometrice sau de limbaj)  pentru evaluarea severitatii deficienţei;
5. Elaborează  programe de interventie individuale şi de grup când este necesar sau optim;
6. Elaborează şi  aplică planuri de tratament pentru problemele de limbaj depistate la beneficiari;
7. Se asigură că invaţă corect beneficiarii să-şi utilizeze corect musculatura şi să controleze musculatura linguală, maxilarele, muşchii faciali şi mecanismul respiraţiei
8. Se asigură că monitorizează progresul înregistrat de beneficiari; 
9. Se asigură că înregistrează corect rezultatele obţinute.

Atribuţiile postului vacant de INSTRUCTOR EDUCAȚIE PRINCIPAL  
1. Organizează și desfășoară activități educative, ocupaționale, de abilitare și reabilitare adaptate nevoilor beneficiarilor. 
2. Aplică metode și tehnici de educație specială pentru dezvoltarea abilităților cognitive, motrice, de comunicare și socializare. 
3. Participă la implementarea și realizarea activităților prevăzute în Planul Personalizat al beneficiarilor. 
4. Dezvoltă deprinderi de viață independentă, autonomie personală și integrare socială. 
5. Realizează activități de stimulare senzorială, psihomotrică, cognitivă și de comunicare, individual și în grup. 
6. Organizează activități recreative, educative și ocupaționale pentru petrecerea timpului liber al beneficiarilor. 
7. Monitorizează evoluția beneficiarilor și completează documentele și fișele specifice de observație și lucru. 
8. Colaborează cu echipa multidisciplinară pentru evaluarea și implementarea programelor de intervenție. 
9. Sprijină beneficiarii în activitățile zilnice de îngrijire, mobilizare, comunicare și participare la activități, după caz. 
10. Asigură supravegherea, însoțirea și siguranța beneficiarilor în cadrul activităților din centru și din comunitate. 
11. Respectă și promovează drepturile beneficiarilor, confidențialitatea și principiile intervenției centrate pe persoană. 
12. Contribuie la menținerea unui climat educativ și relațional pozitiv, favorabil dezvoltării beneficiarilor. 
13. Participă la proiecte, programe și acțiuni desfășurate în interesul beneficiarilor și al centrului. 
14. Întocmește rapoarte de activitate și alte documente specifice postului. 
15. Participă la programe de formare și perfecționare profesională continuă.

Atribuţiile postului vacant de PEDAGOG DE RECUPERARE  

1. Desfășoară activități de dezvoltare și menținere a deprinderilor de comunicare, autoservire, autonomie personală și integrare socială ale beneficiarilor. 
2. Realizează activități educativ-recuperatorii, ocupaționale și de stimulare cognitivă, conform nevoilor beneficiarilor și Planului Personalizat. 
3. Sprijină beneficiarii în activitățile de autoîngrijire, igienă personală, alimentație și viață independentă, după caz. 
4. Aplică exerciții și tehnici pentru dezvoltarea abilităților cognitive, sociale, comportamentale și practice ale beneficiarilor. 
5. Participă la implementarea și monitorizarea obiectivelor prevăzute în Planul Personalizat al beneficiarilor. 
6. Monitorizează evoluția beneficiarilor și comunică echipei multidisciplinare aspectele relevante privind starea și progresul acestora. 
7. Menține un climat suportiv și respectuos, asigurând respectarea drepturilor, demnității și siguranței beneficiarilor. 
8. Participă la ședințele echipei multidisciplinare și colaborează cu specialiștii centrului în vederea furnizării serviciilor de specialitate. 
9. Însoțește și supraveghează beneficiarii în cadrul activităților desfășurate în centru sau în comunitate. 
10. Completează documentele specifice activității și întocmește rapoarte privind activitatea desfășurată. 
11. Respectă normele privind securitatea și sănătatea în muncă, situațiile de urgență și procedurile interne ale centrului. 
12. Participă la activități de formare și perfecționare profesională continuă. 
13. Îndeplinește și alte atribuții specifice postului, dispuse de conducerea centrului, în condițiile legii.

Atribuţiile postului vacant INFIRMIER 
1. Asigură îngrijirea, supravegherea și asistența beneficiarilor, în funcție de gradul de dependență și nevoile individuale. 
2. Efectuează activități de igienă personală, alimentație, îmbrăcare, mobilizare și confort pentru beneficiari. 
3. Aplică tehnici specifice de îngrijire a beneficiarilor imobilizați și contribuie la prevenirea complicațiilor asociate. 
4. Participă la implementarea activităților prevăzute în Planul Personalizat și urmărește realizarea obiectivelor stabilite. 
5. Sprijină dezvoltarea și menținerea deprinderilor de autonomie personală, autoîngrijire și viață independentă. 
6. Asigură însoțirea, supravegherea și sprijinul beneficiarilor în activitățile zilnice desfășurate în centru și în comunitate. 
7. Monitorizează starea beneficiarilor și comunică personalului medical și conducerii orice modificare sau situație de risc constatată. 
8. Acordă primul ajutor în limita competențelor și solicită intervenția serviciilor specializate în situații de urgență. 
9. Participă la distribuirea hranei, asistă beneficiarii la servirea mesei și asigură respectarea normelor igienico-sanitare. 
10. Efectuează activități de menținere a curățeniei și igienizării spațiilor, materialelor și echipamentelor utilizate de beneficiari. 
11. Contribuie la dezvoltarea capacităților de comunicare, socializare și integrare socială ale beneficiarilor. 
12. Respectă și promovează drepturile, demnitatea, confidențialitatea și siguranța beneficiarilor. 
13. Completează documentele specifice activității și asigură predarea-primirea corectă a serviciului. 
14. Participă la ședințele, instruirile și programele de formare profesională organizate de instituție. 
15. Îndeplinește și alte atribuții specifice postului, dispuse de superiorii ierarhici, în condițiile legii.

Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului de PSIHOPEDAGOG PRINCIPAL  sunt:
· Nivel studii : Studii superioare absolvite cu diplomă de licență în domeniul fundamental „Științe sociale”, ramura de știință „Psihologie și științe comportamentale”, domeniul de licență „Științe ale educației”, specializarea „Psihopedagogie specială”.
· Cunoștințe de operare pe calculator, nivel mediu;
· Vechime de minimum 5 ani în specialitatea studiilor .
[bookmark: _Hlk160703028]
Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului de LOGOPED DEBUTANT sunt:
· Nivel studii : Studii superioare 
· Licență în Psihologie sau Psihopedagogie Specială 
· Perfecționări/specializări: deținerea unei adeverințe/ diploma/certificat de absolvire în domeniul terapiei limbajului și comunicării (logopedie) ori în alte specializări logopedice conexe.
· Cunoștințe de operare pe calculator, nivel mediu;
· Experiență : fără experientă .

Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului de INSTRUCTOR DE EDUCAȚIE  sunt:
· Nivel studii:  Studii medii liceul cu bacalaureat;
· Perfecționari sau specializări: adeverință/certificat/diplomă în specializări pedagogice
· Cunoștințe de operare pe calculator, nivel mediu;
· Experiență : 5 ani vechime în specialitate .

Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului de PEDAGOG DE RECUPERARE perioadă determinată până la revenirea titularului postului sunt:
· Nivel studii:  Studii medii liceul cu bacalaureat;
· Perfecționari sau specializări: adeverință/certificat/diplomă în specializări pedagogice
· Cunoștințe de operare pe calculator, nivel mediu;
· Experiență : minim 1 an

Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului de INFIRMIER postului sunt:
· Nivel studii:  Absolvenți ai învățământului general obligatoriu
·  Curs de calificare în calificare ”infirmier” 

Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului de INFIRMIER perioadă determinată până la revenirea titularului postului sunt:
· Nivel studii:  Absolvenți ai învățământului general obligatoriu
·  Curs de calificare în calificare ”infirmier” 

Pentru înscrierea la concurs candidații vor depune un dosar care va conține următoarele documente:
a) formular de înscriere la concurs, conform modelului prevăzut la anexa nr. 2 a Regulamentului-cadru privind organizarea și dezvoltarea carierei personalului contractual;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului; vizată de un medic psihiatru/neuropsihiatru;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.










Calendarul de desfasurare a concursului ce va fi organizat la sediul institutiei:

	Nr. crt.
	Activităţi
	Data

	1.
	Publicarea anunțului 
	13.11.2026

	2.
	Data limită pentru depunerea dosarelor de participare la concurs la adresa: Centrul de Abilitare și Reabilitare pentru Persoanele Adulte cu Dizabilități „CANAAN”
cu sediul în Șercaia, Str. Părăului, nr. 169, jud. Brașov, până la data de:
	27.11.2026, ora 15.00

	3.
	Selecţia dosarelor de către membrii comisiei de concurs 
	04.12.2026, ora 10.00

	4.
	Afişarea rezultatelor selecţiei dosarelor
	04.12.2026, ora 15.00

	5.
	Depunerea contestaţiilor privind rezultatele selecţiei  dosarelor
	07.12.2026, ora 15.00

	6.
	Afişarea rezultatului soluţionării contestaţiilor
	08.12.2026, ora 12.00

	
	Susţinerea probei scrise psihopedagog principal, logoped debutant, instructor educație principal  
	09.12.2026, ora 9.00

	
	Susţinerea probei scrise pedagog de recuperare perioadă deteminată,  infirmier, infirmier perioadă determinată
	09.12.2026, ora 12.00

	8.
	Afişarea rezultatului probei scrise 
	                       10.12.2026, ora 15.00


	9.
	Depunerea contestaţiilor privind rezultatele probei scrise 
	                       11.12.2026, ora 12.00

	10.
	Afişarea rezultatului soluţionării contestaţiilor
	                    11.12.2026, ora 15.00

	
	Susţinerea interviului psihopedagog principal, logoped debutant , instructor educație principal  
	
14.12.2026, ora 09.00

	
	Susţinerea interviului pedagog de recuperare perioadă deteminată,  infirmier, infirmier perioadă determinată
	
14.12.2026, ora 12.00

	12.
	Comunicarea rezultatelor după susţinerea interviului
	14.12.2026, ora 15.00

	13.
	Depunerea contestaţiilor privind rezultatul interviului
	15.12.2026, ora 12.00

	14.
	Afişarea rezultatului soluţionării contestaţiilor
	                  15.12.2026, ora 15.00

	15.
	Afişarea rezultatului final al concursului
	16.12.2026, ora 12.00



		Informații suplimentare se pot obține la numărul de telefon 0268 245921, la adresa de 
[bookmark: _Hlk160704718]e-mail:canaansercaia@yahoo.com și pe website: www.cabrcanaan.ro, persoană de contact: Deaconeasa Roxana, funcția referent de specialiate .

Întocmit, 
Deaconeasa Roxana 












CAbR ”CANAAN” Șercaia prelucrează date cu caracter personal în conformitate cu art.6 din Regulamentul UE 2016/679 în scopul îndeplinirii atribuțiilor legale. Datele pot fi dezvăluite unor terți în baza unui temei legal justificat. Persoana vizată își poate exercita drepturile prevăzute în Regulamentul UE 2016/679, printr-o cerere scrisă, semnată și datată, transmisă pe adresa CAbR ”CANAAN” Șercaia. Totodată, vă solicităm ca datele cu caracter personal transmise să fie prelucrate în conformitate cu Regulamentul sus-menționat.”	Page 1

